Tomorrowland (φεστιβάλ)

Ιστορία

Όπως το αντίστοιχό του στην Ολλανδία, το Mysteryland, το οποίο λαμβάνει χώρα στην γειτονική χώρα από το 1993, είναι ένα μεγάλο σε μέγεθος, και άκρως επιτυχημένο φεστιβάλ. Περιτριγυρισμένο από μια διακόσμηση που θυμίζει παραμύθι, το Tomorrowland προσφέρει μια ευρύτητα μουσικών ειδών εντός των πλαισίων της ηλεκτρονικής μουσικής. Από το 2005, λαμβάνει χώρα κάθε καλοκαίρι στην τοποθεσία Schorre Boom, με παγκοσμίου φήμης DJs όπως οι Armin van Buuren, David Guetta, Ferry Corsten, Bob Sinclar να το έχουν τιμήσει με την παρουσία τους. Στο Tomorrowland, οι χώροι διεξαγωγής του κατηγοριοποιούνται ανάλογα με το είδος μουσικής που παίζεται σε αυτούς. Για παράδειγμα, το 2006 υπήρχαν 10 διαφορετικοί χώροι στο Tomorrowland, στον καθένα από τους οποίους έπαιζε και διαφορετικό είδος μουσικής.

2005

Η πρώτη έκδοση του συγκεκριμένου φεστιβάλ έλαβε χώρα το Σάββατο 14 Αυγούστου του 2005. Μερικά από τα μεγαλύτερα ονόματα που πήραν μέρος ήταν οι: Push (M.I.K.E.), Armin Van Buuren, Cor Fijneman, Yves Deruyter, Technoboy, Coone.

2006

Την Κυριακή 30 Ιουλίου 2006 έλαβε χώρα η δεύτερη έκδοση. Τα σημαντικότερα ονόματα που έδωσαν εκεί το παρρόν ήταν οι: Armin Van Buuren, David Guetta, Fred Baker, Zany, Ruthless, Marco Bailey. Ο DJ και μουσικός παραγωγός Paul Oakenfold είχε επίσης ανακοινωθεί πως θα συμμετείχε, αλλά τελικά ακύρωσε την εμφάνισή του την τελευταία στιγμή, καθώς εκείνη την περίοδο βρισκόταν σε περιοδεία με την Madonna.

2007

Στην τρίτη έκδοση του 2007, για πρώτη φορά το φεστιβάλ διήρκεσε δύο ημέρες. Συγκεκριμένα έλαβε χώρα το Σάββατο 28 και την Κυριακή 29 Ιουλίου.

2008

Το 2008 το φεστιβάλ έλαβε χώρα το Σάββατο 26 και την Κυριακή 27 Ιουλίου. Αξιοσημείωτο εκείνη την χρονιά ήταν η συμμετοχή περισσότερων από 100 DJs. Επίσης, ο αριθμός των επισκεπτών ξεπέρασε τις 50,000 για πρώτη φορά στην ιστορία του.

2009

Για την πέμπτη έκδοση η ID & T δημιούργησε ακόμη περισσότερους χρόνους, μια πίστα σκι, και ακόμη περισσότερα. Στον χώρο "Sun" συμπεριλήφτηκε και μια σκηνή "I love the 90's", όπου διάσημα ονόματα (Push, Natural Born Deejays, SASH, ...) της dance μουσικής σκηνής έδιναν το παρόν. Οι La Rocca βρέθηκαν επίσης για πρώτη φορά στο Tomorrowland εκείνης της χρονιάς. Η έκπληξη του φεστιβάλ, πάντως, για την κεντρική σκηνή του, ήταν ο Moby. Το Tomorrowland 2009 έλαβε χώρα το Σάββατο 25 και την Κυριακή 26 Ιουλίου προσελκύοντας περισσότερα από 80.000 άτομα.

2010

Οι Swedish House Mafia και ο David Guetta έσπασαν κάθε ρεκόρ, καθώς ήταν υπεύθυνοι για την μαζική παρουσία κόσμου σε ένα φεστιβάλ που κράτησε πάνω από δύο μέρες. Το Tomorrowland είχε κάνει sold-out αρκετές μέρες πριν καν ξεκινήσει. Αυτή η έκδοση αποτέλεσε και ένα νέο ρεκόρ, με περισσότερους από 120,000 επισκέπτες σε διάστημα άνω των δύο ημερών.

2011

Λίγες μόλις ημέρες μετά την έναρξη της προπώλησης εισητηρίων, το Tomorrowland σημείωσε sold-out. Πλέον μετρά τρεις μέρες διάρκεια έναντι δύο που ήταν κατά το παρελθόν, ενώ προσήλθαν πάνω από 180,000 επισκέπτες. Οι David Guetta, Nervo, Swedish House Mafia, Avicii, Tiësto, 2ManyDJ's, Carl Cox, Paul van Dyk, Tensnake, Laidback Luke, Brodinski, De Jeugd Van Tegenwoordig και δεκάδες άλλοι DJs εμφανίστηκαν ζωντανά εκείνη την χρονιά. Επίσης, ψηφίστηκε, εκείνη την χρονιά, ως το καλύτερο φεστιβάλ στο είδος του παγκοσμίως.

2012

Η έκδοση του 2012 έλαβε χώρα την Παρασκευή 27, το Σάββατο 28 και την Κυριακή 29 Ιουλίου. Στο συγκεκριμένο φεστιβάλ συμμετείχαν 400 DJs, μεταξύ των οποίων και οι Skrillex, Avicii, Skazi, David Guetta, Nervo, Hardwell, Swedish House Mafia, Afrojack, Steve Aoki, Carl Cox, The Bloody Beetroots, Paul van Dyk, Martin Solveig, Chuckie (DJ), Fatboy Slim και Pendulum, παίζοντας ζωντανή μουσική σε 15 σκηνές κάθε μέρα.
Λόγω της τεράστιας επιτυχίας του Tomorrowland και του γεγονότος πως λαμβάνει χώρα στο Βέλγιο, η ID&T αποφάσισε να πραγματοποιήσει μια ειδική προσφορά προς τους Βέλγους με ειδική προπώληση (80,000 από τα συνολικά 180,000 εισιτήρια) το Σάββατο 24 Μαρτίου. Σε λιγότερο από μια ημέρα, το σύνολο των προς διάθεση εισιτηρίων είχε πουληθεί με τις λίστες αναμονής στο διαδίκτυο να φτάνουν τα 2,000,000 άτομα κατά στιγμές. Η προπώληση εισιτηρίων σε παγκόσμια κλίμακα ξεκίνησε στις 7 Απριλίου, στις 11 π.μ.. Μέσα σε χρονικό διάστημα μικρότερο των 2 ωρών, τα υπόλοιπα 100,000 εισιτήρια είχαν εξαντληθεί. Το φεστιβάλ εκείνης της χρονιάς χαρακτηρίστηκε από την πολυεθνικότητά του, προσελκύοντας πάνω από 75 διαφορετικές εθνικότητες. Περισσότερα από 35,000 άτομα κατέφυγαν στην λύση του κάμπινγκ λόγω του κόστους, στον χώρο με την ονομασία "Dreamville." εντός της περιοχής του Tomorrowland. Το σύνολο του προγράμματος του μουσικού αυτού φεστιβάλ καλύφθηκε ζωντανά μέσω του επίσημου καναλιού του στο Youtube.

2013

Η έκδοση του φεστιβάλ για το 2013, έλαβε χώρα το διάστημα μεταξύ 26 με 28 Ιουλίου στο Εθνικό Πάρκο Ντε Σχόρε στο Μπουμ του Βελγίου. Σε αυτήν, παρευρέθηκαν 510.000 θεατές. Τα διαρκή εισιτήρια του φεστιβάλ εξαντλήθηκαν μέσα σε 35 λεπτά, ενώ τα υπόλοιπα εισιτήρια εξαντλήθηκαν μόλις σε ένα λεπτό.

2014

Αυτή η έκδοση έγινε δύο εβδομάδες. Στις 18 με 20 και 25 με 27 Ιουλίου και παρευρέθηκαν πάνω απο 550.000 θεατες στο Μπουμ του Βελγίου και τα εισιτήρια εξαντλήθηκαν μήνες πριν το φεστιβάλ.